NER วอลุ่มแน่น-พุ่งแรง 9% นิวไฮรอบ 3 เดือน โบรกฯชี้ธุรกิจฟื้นตัว H2/63 ซื้อเป้า 3.10 บ.
NER วอลุ่มแน่น-พุ่งแรง 9% นิวไฮรอบ 3 เดือน โบรกฯชี้ธุรกิจฟื้นตัว H2/63 ซื้อเป้า 3.10 บ.
NER วอลุ่มแน่น-พุ่งแรง 9% นิวไฮรอบ 3 เดือน โบรกฯชี้ธุรกิจฟื้นตัว H2/63 ซื้อเป้า 3.10 บ.
22 พ.ค. 2563

ผู้สื่อข่าวรายงานว่า บริษัท นอร์ทอีส รับเบอร์ จำกัด (มหาชน) หรือ NER ณ เวลา 11.13 น. อยู่ที่ระดับ 2.60 บาท บวก 0.22 บาท หรือ 9.24% ด้วยมูลค่าซื้อขาย 345.53 ล้านบาท ราคาหุ้นนิวไฮในรอบ 3 เดือนโดยนับตั้งแต่หุ้นยืนที่ระดับ  2.64 บาท เมื่อวันที่ 21 ก.พ.63

บล.เคทีบี (ประเทศไทย) ระบุในบทวิเคราะว่า NER แนะนำ “BUY” ราคาเป้าหมาย 3.10 บาท/หุ้นคงคำแนะนำ “ซื้อ” และราคาเป้าหมายที่ 3.10 บาท อิง PER ที่ 9x (ต่ำกว่าค่าเฉลี่ยกลุ่มยางที่ 13x) NER รายงานกำไรสุทธิในไตรมาส1/63 ที่ 60 ล้านบาท -41% เทียบช่วงเดียวกันของปีก่อน และ -52% เทียบไตรมาสก่อนหน้า จากการขาดทุนอัตราแลกเปลี่ยนที่ยังไม่รับรู้ประมาณ 127 ล้านบาท เพราะค่าเงินบาทอ่อนตัวลงมาอยู่ที่ประมาณ 33 บาทต่อเหรียญสหรัฐฯจากปีก่อนที่อยู่เพียง 29 บาท สำหรับกำไรปกติ = 187 ล้านบาท  +113% เทียบช่วงเดียวกันของปีก่อน และ +91% เทียบไตรมาสก่อนหน้า  กำไรปกติที่ออกมาดี
เนื่องจากธุรกิจยางธรรมชาติได้ผลดีจากต้นทุนที่อ่อนตัวลง ผู้ประกอบการหลายรายออกจากอุตสาหกรรมไป  ทำให้การแข่งขันแย่งซื้อวัตถุดิบยางธรรมชาติลดลง โดยบริษัทสามารถขายล่วงหน้าตั้งแต่เดือนพย.ปลายปีก่อนในราคาที่สูงขณะที่สามารถควบคุมต้นทุน ส่งผลให้ gross margin มีการปรับตัวดีขึ้นอยู่ที่ระดับ 13.5% จาก 8.2% ในไตรมาส1/63 และ 7.7%.ในไตรมาส 4/62
คงกำไรสุทธิทั้งปีอยู่ที่ 546 ล้านบาท ทรงตัว เทียบช่วงเดียวกันของปีก่อน โดยผลประกอบการอาจจะอ่อนลงหลังผ่านพ้นช่วงคำสั่งซื้อล่วงหน้าประมาณเดือนส.ค. ซึ่งได้มีการปรับลดกำไรไปก่อนหน้านี้แล้ว
อย่างไรก็ตามคาดว่าความต้องการจะฟื้นกลับมาในปลายปีจากการสถานการณ์ COVID-19 ผ่านพ้นจุด Peak และเริ่มฟื้นตัวขึ้น ส่งผลให้กำไรปกติในปี 2020F อยู่ที่ 546 ล้านบาท +20% เทียบช่วงเดียวกันของปีก่อน